stanford-oval/wikipedia huggingface dataset:
תקצוב מגדרי

תקצוב מגדרי הוא כלי שקיים במרבית המדינות המפותחות כחלק מביסוס והטמעת חשיבה מגדרית. הרעיון מאחורי הרצון לביצוע תקצוב מגדרי הוא ההבנה שתקציב המדינה אינו נייטרלי מבחינה מגדרית. המדיניות הכלכלית של הממשלה וסדרי העדיפויות שלה באים לידי ביטוי בתקציב ואופן חלוקתו משפיע אחרת על גברים ונשים. תקצוב מגדרי הוא דרך למתן מענה לצרכים השונים של גברים ונשים, בתהליכי מדיניות ובקבלת החלטות כלכליות ברמה לאומית ומקומית.
רקע

מסוף המאה ה-20, הרעיון לקידום שוויון מגדרי זכה לתנופה ברחבי העולם, כאשר הקהילה הבינלאומית התחייבה באופן פומבי לקדם שוויון מגדרי מתוך הבנה ששוויון מגדרי חיוני להתפתחות חברתית ולצמיחה כלכלית. בשנת 1995 בכינוס הרביעי של האו"ם בנושא נשים נקראו הממשלות לשלב שוויון מגדרי ביישום תקציב המדינה שלהם. מרבית מדינות ה-OECD לא עיצבו מדיניות ציבורית עם שוויון מגדרי כשיקול ראשוני, אולם ישנה התייחסות לפערי אי-שוויון בין המינים כחלק מהמדיניות הציבורית ומהקצאת המשאבים הציבוריים. בעשורים האחרונים, נעשית עבודה על ידי ארגונים בינלאומיים ואחרים לקידום הטמעת חשיבה מגדרית, על ידי שימוש במכשירי מדיניות לקידום השוויון בין המינים. ב־2009 המועצה האירופית הגדירה תקצוב מגדרי כהערכה מגדרית של תקציבים, המשלבים נקודת מבט מגדרית בכל רמות התהליך התקציבי, ארגון מחדש של הכנסות והוצאות במטרה לקדם שוויון מגדרי.
ניתוח תקציב מגדרי

ניתוח תקציב מגדרי היא נקודת המוצא לעבודה לקידום שוויון מגדרי וזכויות נשים באמצעות מדיניות ותהליכים תקציביים. דרך בחינת התקציב וסעיפיו השונים ניתן לזהות דפוסים של אי שוויון בחלוקת משאבים ביחס לשירותים ציבוריים וחברתיים ובנגישות אליהם. אי שוויון בחלוקת משאבים יכול לבוא לידי ביטוי גם בחלוקת מענקים, תקציבי רכש ותמיכות של המדינה או הרשות המקומית. אם בניתוח התקציב מזוהים דפוסים של אי שוויון ניתן לבצע חלוקה מחדש של המשאבים, באופן שמתקן פערים ומצמצם את אי השוויון. המניע ליישום תקצוב מגדרי נובע מהשאיפה לקדם שוויון מגדרי או מהיבטים של יעילות כלכלית. כל תחומי המדיניות אמורים להיכלל בתקצוב המגדרי, ללא הגבלה לתחומים ספציפיים. ההשפעות השליליות של אי ההתייחסות לפערי השוויון בין המינים ניכרות בתחומי מדיניות רבים, כמו שוק העבודה, חינוך ובריאות, וכן פערים מגדריים בניהול ומנהיגות. תקצוב מגדרי אינו מסתכל רק על תקציבים לנשים, אלא לבחון את השפעת המגדר על כל התוכניות, על המדיניות ועל הממדים הכוללים הוצאות והכנסות, מדיניות מקרו-כלכליות ויעילות אספקת שירותים והשקעות.
ניתוח תקציב מגדרי מטרתו לקבוע האם לנשים ולגברים יש גישה זהה להזדמנויות. בניתוח תקציב מגדרי פערים מטופלים כך שאלה שקופחו מועצמים. תקציב רגיש מגדר מסתכל איך תקציבים עונים על צרכים של גברים ונשים בין אם הם ילדים, צעירים או מבוגרים. ניתוח תקציב מנקודת מבט מגדרית תורם לגיבוש תובנות אודות השפעת המדיניות ולזיהוי הטיות על בסיס מגדר בהקצאת הכספים. ניתוח התקציב גם בוחן כיצד משרת כל משרד ממשלתי או כל אגף ברשות מקומית את מטרותיו תוך התמקדות על מידת ההשפעה של כלי המדיניות על נשים ועל גברים וההתייחסות לצרכים השונים שלהם.
ניתוח תקציב מגדרי > שיטות וכלים לניתוח תקצוב מגדרי

השיטות והכלים לניתוח תקצוב מגדרי הם:
הערכת מדיניות בחשיבה מודעת מגדר (gender aware policy appraisal) – יש לבחון את מידת השפעתם של כלי המדיניות על אי השוויון המגדרי. כמו כן, יש לבדוק האם הושקעו משאבים מתאימים ליישום.
הערכת הנהנים מהתקציב בראייה מגדרית (gender disaggregated beneficiary assessment) – יש לבחון האם ההוצאות והשירותים הציבוריים תואמים את צורכי הציבור לפי קבוצות האוכלוסייה השונות.
ניתוח שכיחות ההוצאות בראייה מגדרית (gender disaggregated public expenditure incidence analysis) – יש לבצע הערכה כמותית של החלק היחסי בהוצאה שהוקצה לנשים ולגברים בתוכנית מסוימת, על בסיס נתונים סטטיסטיים מובחנים לפי מגדר.
ניתוח שכיחות הכנסות בראייה מגדרית (gender disaggregated revenue incidence analysis) – יש לבצע הערכה של החלק היחסי של ההכנסות המגיעות מגברים ונשים, למשל ממיסוי ישיר ועקיף.
ניתוח של השפעת התקציב על "ניצול הזמן" של כל מגדר (gender disaggregated analysis of the impact of the budget on time use) יש לנתח ולמפות את אותן שעות עבודה שנשים משקיעות בתוך משק הבית ויכולות להחליף הוצאות על שירותים ציבוריים באותם תחומי עיסוק כמו רווחה, טיפול וחינוך, כך שינוצל הזמן שמושקע בכל מקרה על ידי נשים ויתוקצב בהתאם. מדיניות כלכלית בראיה מגדרית לטווח הבינוני (gender – aware medium term economic policy framework) בהסתכלות על ההשלכות המאקרו-כלכליות, תכנון תקציב מגדרי לטווח הבינוני הוא בעל חשיבות רבה לתכנון יעיל יותר של תקציבים עתידיים.
מסמך תקציב בעל מודעות מגדרית (gender aware budget statement) – יש להעמיד נספח מפורט לתקציב המכיל את ההשלכות המגדריות של התקציב. מטרת המסמך היא להגביר את המחויבות הממשלתית.
בישראל

בישראל לא חוקק חוק המחייב לבצע תקצוב מגדרי. הנושא הועלה תחילה בעיקר על ידי ארגונים חוץ ממשלתיים ובהובלת מרכז אדווה. ב-2014 התקבלה החלטת ממשלה הקובעת יישום הדרגתי של ניתוח מגדרי של כלל תקציב המדינה המתבטא בסעיפי ההכנסות וההוצאות בתקציבי משרדי הממשלה ויחידות הסמך. בתקציב 2017–2018 ביצעו בפעם הראשונה כלל משרדי הממשלה ניתוח מגדרי של תקציב משרדם בהיקף של 100%. במישור המקומי, בשנת 2013 פורסם על ידי מרכז אדווה מדריך לניתוח מגדרי לתקציבי הרשויות המקומיות.מבין הרשויות המקומיות, עיריית תל אביב-יפו הייתה הראשונה לאמץ בתקציב 2019, באופן רשמי, מודל להטמעת חשיבה מגדרית בחלוקת המשאבים העירונית.
הצלחה בתהליך התקצוב המגדרי תלויה בשקיפות המטרות והיעדים ובקבלת ההחלטות הפוליטיות. ככל שהיעדים יהיו ברורים ושקופים יותר, כך יהיה קל יותר לעקוב אחר עמידת הממשלה במחויבויותיה בתחום. בנוסף, שותפות מקצועית בין מומחי תקציב ומגדר לייצוג נשים וגברים בתהליך תקדם אותו. השותפות תכלול גם שחקנים מארגונים חוץ ממשלתיים. נדרש שיתוף פעולה בין משרדי הממשלה והרשויות הממונות על שוויון מגדרי אל מול משרד האוצר.
התקצוב המגדרי בישראל – שלבים בתהליך
תכנון והכנה של התקציב על ידי כל משרדי הממשלה והשותפים בהובלת משרד האוצר, תוך קביעת יעדים ספציפיים ואינדיקטורים מגדריים רלוונטיים למדידת השפעתם על המדיניות מתוכננת.
אישור התקציב הוא בסמכות הכנסת וביכולתה לדרוש הפעלת מודלים לתקצוב מגדרי וכן לבקש ביצוע הערכה מגדרית של התקציב.
יישום התקציב יביא בחשבון תהליכי קבלת החלטות מבוססי שוויון מגדרי.
בקרה על התקציב המגדרי תשען על שלבי התכנון וההכנה של התקציב כולל היעדים והאינדיקטורים שנקבעו בו, ותהווה בקרה נוספת על התקציב כולו.
הערכה ובחינה של התקציב ויישומו ממשקפיים מגדריות, כך שניתן יהיה לבחון את מידת אי השוויון המגדרי בסעיפי ההוצאות וההכנסות. מידע זה יש להבליט לעיני כל.
אתגרים וחסמים בתקצוב מגדרי
היעדר מעורבות של מקבלי החלטות המדיניות והדרג הבכיר.
קושי בזיהוי קהל היעד אליו מופנה התקציב, לא תמיד ניתן לבצע פילוח מגדרי.
חוסר במידע – היעדר מסד נתונים בפילוח מגדרי בכלל ובמערכות המחשוב בפרט. בהיעדר מידע זה יש קושי לבצע הצלבה ופילוחים מגדריים.
קושי באיסוף נתוני אמת – כתוצאה מהעברת תקציבים מהממשלה לרשויות המקומיות קיים קושי לאסוף נתונים על הנהנים מתוכניות מתוקצבות אלה.
לא ניתן מספיק דגש להסתכלות על נשים וגברים ביחס להשתייכות שלהם לקבוצות באוכלוסייה בתקציב: חרדים/ות, ערבים/ות וכדומה.
ראו גם

תקצוב משתף
הערות שוליים

1 2 3 4 5 6  הלשכה המשפטית של הכנסת, הסדרים בחקיקה המחייבים ביצוע תקציב מגדרי, 2014, באתר הכנסת
1 2 3  הכנסת, דו"ח הוועדה לבחינה מגדרית של תקציב המדינה בישראל, 2014
↑  Marilyn Marks Rubin and John R. Bartle, Integrating Gender into Government Budgets: A New Perspective, Public Administration Review
↑  United Nations. 1995. Beijing Declaration and Platform for Action
1 2 3  OECD, Gender Budgeting in OECD Countries
↑  European Institute for Gender Equality
↑  מרכז אדווה, מרכז אדווה, באתר מרכז אדווה
↑  Balmori, H. H, Gender and Budgets, Overview Report, BRIDGE (development – gender) Brighton, Institute of Development Studies.
↑  Quinn, S. 2009. Gender Budgeting: Practical implementation handbook. Strasbourg, Council of Europe, Directorate General of Human Rights and Legal Affairs
1 2  בחינה מגדרית של תקציב המדינה –יישום ודרכי התקדמות, הכנסת, 2016
↑  החלטת ממשלה 2084 בנושא: "אימוץ המלצות הוועדה לבחינה מגדרית של תקציב המדינה בישראל" 7 באוקטובר 2014
↑  פעילות הרשות לקידום מעמד האישה – דו"ח מצב 2017 בינואר 18
↑  פורום הערים העצמיות
↑  Council of Europe, Final report of the Group of specialists on gender budgeting (EG-S-GB) pp.11-12
↑  יעל חסון, הערות על הניתוח המגדרי של תקציבי משרדי הממשלה לשנים 2017–2018, מרכז אדווה
↑  מרכז המחקר והמידע, בחינה מגדרית של תקציב המדינה – יישום ודרכי התקדמות, הכנסת, 2018, באתר הכנסת
אליפות וימבלדון 1970

| --- | --- |
 ענף:  טניס 
 תקופת התחרות:  22 ביוני 1970 – 4 ביולי 1970 (13 ימים) 
 מספר תחרות:  84 
 כספי זכייה:  £41,650
 עיר מארחת:  אצטדיוני הטניס בווימבלדון 
 זוכה:  גברים:ג'ון ניוקומב (אוסטרליה) נשים:מרגרט קורט (אוסטרליה) זוגות גברים:ג'ון ניוקומב/טוני רוץ' (אוסטרליה) זוגות נשים:רוזמרי קזאלס/בילי ג'ין קינג (ארצות הברית) זוגות מעורבים:איליה נסטסה (רומניה)/רוזמרי קזאלס (ארצות הברית)
 
 → אליפות וימבלדון 1969 אליפות וימבלדון 1971 ← 
 
אליפות וימבלדון 1970 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-22 ביוני והסתיימה ב-4 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים.
האוסטרלים זכו ב-3 תחרויות.
הפרסים

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| תחרות | תחרות | מנצח | גמר | חצי הגמר | רבע הגמר | הסיבוב הרביעי | הסיבוב השלישי | הסיבוב השני | הסיבוב הראשון |
| בודדים | גברים | £3,000 | £1,500 | £800 | £450 | £220 | £165 | £125 | £100 |
| בודדים | נשים | £1500 | £750 | £400 | £225 | £150 | £125 | £100 | £75 |
| זוגות | זוגות גברים | £1000 |  |  |  |  |  |  |  |
זוגות: 
| זוגות | זוגות נשים | £600 | £400 | £200 | £100 | 0 | 0 | 0 | 0 |
| זוגות מעורבים | £500 |  |  |  |  |  |  |  |  |
מנצחי תחרויות זוגות קיבלו את הפרסים הבאים:
תחרות זוגות גברים - £1,000
תחרות זוגות נשים - £600
תחרות זוגות מעורבים - £500
סך הפרסים באליפות היה £41,650
התחרות > תחרות זוגות גברים

בתחרות השתתפו 64 זוגות. 8 זוגות דורגו:
ג'ון ניוקומב וטוני רוץ' (אוסטרליה אוסטרליה), מנצחי תחרויות 1965 ו-1968–1969, ניצחו בתחרות
טום אוקר (הולנד הולנד) ומרטי ריסן (ארצות הברית ארצות הברית), הודחו ברבע הגמר
רוי אמרסון ורוד לייבר (אוסטרליה אוסטרליה), הודחו ברבע הגמר
בוב יואיט ופרו מקמילן ופרו מקמילן (דרום אפריקה (1928–1994) דרום אפריקה), מנצחי תחרות 1967, הודחו בחצי הגמר
בוב לוץ וסטן סמית' (ארצות הברית ארצות הברית), הודחו בסיבוב השלישי
קן רוזוול ופרד סטולי (אוסטרליה אוסטרליה), הפסידו במשחק הגמר
קליף דראיסדייל (דרום אפריקה (1928–1994) דרום אפריקה) ורוג'ר טיילור (בריטניה בריטניה), הודחו בסיבוב השלישי
ביל בורי ואוון דוידסון (אוסטרליה אוסטרליה), הודחו בסיבוב השלישי
במשחק הגמר ג'ון ניוקומב וטוני רוץ' מאוסטרליה שיחקו נגד הזוג האוסטרלי הנוסף קן רוזוול ופרד סטולי וניצחו אותם ב-3 מערכות.
התחרות > תחרות זוגות נשים

בתחרות השתתפו 48 זוגות. 4 זוגות קיבלו דירוג:
מרגרט קורט וג'ודי טגארט-דלטון (אוסטרליה אוסטרליה), מנצחות תחרות 1969, הודחו ברבע הגמר
רוזמרי קזאלס ובילי ג'ין קינג (ארצות הברית ארצות הברית), מנצחות תחרות 1967–1968, ניצחו בתחרות
קארן קרנצ'קה (גרמניה גרמניה) וקרי מלוויל (אוסטרליה אוסטרליה), הודחו בחצי הגמר
וירג'יניה וייד (בריטניה בריטניה) ופרנסואז דיר (צרפת צרפת), הפסידו במשחק הגמר
במשחק הגמר רוזמרי קזאלס ובילי ג'ין קינג מארצות הברית ניצחו בשתי מערכות את וירג'יניה וייד מבריטניה ופרנסואז דור מצרפת.
התחרות > תחרות זוגות מעורבים

בתחרות השתתפו 80 זוגות. מנצחי תחרות 1969 לא השתתפו בתחרות. 4 זוגות קיבלו דירוג:
מרטי ריסן (ארצות הברית ארצות הברית) ומרגרט קורט (אוסטרליה אוסטרליה), הודחו בסיבוב השני
בוב יואיט (דרום אפריקה (1928–1994) דרום אפריקה) ובילי ג'ין קינג (ארצות הברית ארצות הברית), הודחו בסיבוב השלישי
פרו מקמילן (דרום אפריקה (1928–1994) דרום אפריקה) וג'ודי טגארט-דלטון (אוסטרליה אוסטרליה), הודחו בחצי הגמר
דניס רלסטון (ארצות הברית ארצות הברית) ופרנסואז דיר (צרפת צרפת), הודחו בסיבוב השני
במשחק הגמר נפגשו שני זוגות לא מדורגים. איליה נסטסה מרומניה ורוזמרי קזאלס מארצות הברית שיחקו נגד אולגה מורוזובה ואלקס מטרבלי מברית המועצות וניצחו אותם ב-3 מערכות.
ג'ון ניוקומב, מנצח התחרות
מרגרט קורט, מנצחת התחרות
תסמונת ה-X המשולש

| --- | --- |
ילדה בת 9 עם תסמונת ה-X המשולש
ילדה בת 9 עם תסמונת ה-X המשולש
 תחום:  גנטיקה
 קישורים ומאגרי מידע
 MeSH:  C535318
 סיווגים
 ICD-10:  Q97.0
 ICD-11:  LD50.1 
 
תסמונת ה-X המשולש (באנגלית: Triple X syndrome), הידוע גם כטריזומיה X ו-47 XXX, מאופיין על ידי הנוכחות של תוספת של כרומוזום X בכל תא של נקבי. הנשים בעלות תסמונת זו גבוהות יותר מהממוצע. בדרך כלל אין הבדלים פיזיים נוספים והפוריות תקינה. לעיתים יש קשיי למידה, ירידה בטונוס השרירים, התקפים, או בעיות בכליות.
תסמונת ה-X המשולש היא מאורע אקראי. X משולש יכול להיגרם, או במהלך חלוקה של תאי הרבייה לפני ההפריה או במהלך החלוקה של תאים במהלך השלבים הראשונים של התפתחות הביצית המופרת. תסמונת זו בדרך כלל אינה עוברת בתורשה מדור לדור. מצב בו רק אחוז מסוים של תאי הגוף מכילים X משולש יכול גם הוא להתרחש. האבחון נעשה על ידי אנליזה כרומוזומלית.
הטיפול עשוי לכלול ריפוי בדיבור, ריפוי בעיסוק, ייעוץ. תסמונת זו מתרחשת אצל בערך אחת לכל 1,000 לידות של נקבות. ההערכה היא שכי 90% מהלוקות בתסמונת לא מאובחנות כיוון שהן מראות סימפטומים מועטים או אינן מראות סימפטומים כלל. התסמונת זוהתה לראשונה ב-1959.
סימנים ותסמינים

כיוון שהרוב המכריע של הנשים בעלות X משולש מעולם לא אובחנו, קשה מאוד לעשות הכללות לגבי ההשפעות של תסמונת זו. בשל כך מספר מועט של נשים נחקרו, ועשויות להיות לא מייצגות. בגלל השתקה של כרומוזום X, איון, והיווצרות של כרומוזומי X לא פעילים (באנגלית: Barr bodies) בכל תאי הגוף, רק כרומוזום X אחד פעיל בכל עת. לפיכך, לנשים עם תסמונת ה-X המשולש יופיעו תסמינים קלים או לא יופיע תסמינים כלל. התסמינים משתנים מאשה לאשה, כך שנשים מסוימות תושפענה יותר מאחרות.
סימנים ותסמינים > השפעות פיזיות

התסמינים עשויים לכלול גובה מעל הממוצע, קפל עפעף, קפלי עור אנכיים המכסים את הפינות הפנימיות של העיניים ומקנות מקרה של עיניים מלוכסנות, טונוס שרירים רפוי, וכיפוף של האצבע החמישית לכיוון הרביעית. תסמין נוסף אך פחות שכיח הוא מיקרוצפליה, גודל ראש קטן מהממוצע. ישנם מעט מאוד תצפיות של נשים עם תסמונת זו שיש להן תסמינים פיזיים נוספים חוץ מגובה מעל הממוצע.
לעיתים תופיע קואורדינציה לקויה. אצל נשים שהופיע אצלן תסמין זה נמדד שיעור גבוה יותר של עקמת.
ילדה בת שנתיים עם תסמונת ה-X המשולש בעלת קפל עפעף ומרחק גדול בין העיניים.
תסמין של תסמונת ה-X המשולש, כיפוף של האצבע החמישית לכיוון הרביעית
סימנים ותסמינים > השפעות פסיכולוגיות

לנשים עם תסמונת ה-X המשולש לעיתים קרובות יש עיכוב בהתפתחות השפה. אצל נשים שהופיע אצלן תסמין זה יש בממוצע מנת משכל (באנגלית: IQ) נמוכה ב-20 נקודות. בנוסף, תסמינים שכיחים אצל נשים אלו הם דימוי עצמי נמוך, חרדה, ודיכאון.
גורמים

תסמונת ה-X המשולש עוברת בתורשה, אבל מתרחשת בדרך כלל כמוטציה במהלך ההיווצרות של תאי הרבייה (הביצית לבין הזרע). שגיאה בחלוקת התא נקרא אי הפרדה (באנגלית: nondisjunction) והוא יכול לגרום להיווצרות תאי רבייה בעלי כרומוזומים נוספים. לדוגמה, ביצית או תא הזרע יכול לקבל עותק נוסף של כרומוזום ה-X כתוצאה מאי הפרדה. אם תא אחד כזה בו התרחשה המוטציה הוא התורם הגנטי של הילדה, הילדה תקבל תוספת של כרומוזום X אחד לתאים שלה. במקרים מסוימים, ה-X משולש נוצר במהלך חלוקת התאים בשלבים בראשונים של התפתחות העובר.
לחלק מהנשים עם תסמונת זו יש תוספת של כרומוזום X רק בחלק מהתאים שלהם. מקרים אלה נקראים 46,XX/47, פסיפסי XXX.
אבחון

הרוב המכריע של נשים עם תסמונת ה-X המשולש X מעולם לא אובחנו, אלא אם כן הן עוברות בדיקות בשל סיבות רפואיות אחרות בשלב מאוחר יותר בחיים. X משולש ניתן לאבחן על ידי בדיקת דם למיפוי כרומוזומלי (קריוטיפ). לנשים אלו יכולות להיות חריגות באלקטרואנצפלוגרם, בדיקה הרושמת את הפעילות החשמלית במוח.
ניתן לאבחן את תסמונת ה-X המשולש בזמן ההריון באמצעות בדיקת מי שפיר או בדיקת סיסי שליה. בדנמרק, בין 1970 ל-1984, 76% מהנשים שהעוברות שלהן אובחנו עם תסמונת זו בזמן ההריון עברו הפלה. בין 1985-1987, נתון זה ירד ל-56%. עם שיפור המידע, מספר ההפלות פחת. בהולנד, בין 1991 ל-2000, 33% (18/54) מהזוגות שהעוברה שלהם אבחונה עם X משולש בזמן ההריון בחרו לבצע הפלה. אם ניתן להורים הפוטנציאלים מידע על תסמונת זו השכיחות להפלות מצטמצם.
טיפול

ניתן לטפל התסמינים בעזרת ריפוי בדיבור, ריפוי בעיסוק, וייעוץ. בנוסף, סביבה ביתית יציבה יכולה לשפר חלק מהתסמינים.
אפידמיולוגיה

תסמונת ה-X המשולש מתרחשת בסביבות 1 ל-1000 בנות. בממוצע חמש עד עשר בנות עם תסמונת נולדות בארצות הברית בכל יום.
היסטוריה

הדו"ח שפורסם לראשונה של אישה עם X משולש, היה בשנת 1959 על ידי פטרישיה א' ג'יקובס, בבית החולים המערבי באדינבורו, סקוטלנד. היא עשתה מיפוי כרומוזומלי לבחורה בת 35, שגובהה 176 ס"מ ומשקלה 58.2 ק"ג. אישה שאובחנה עם כשל שחלות מוקדם בגיל 19. אמה הייתה בת 41, ואביה היה בן 40 בעת התעברותה. ג'ייקובס נקראה "סופר-אשה" (באנגלית: "superfemale"), מונח אשר מיד קיבל ביקורות, ולא התקבל בעולם הרפואי, מונח שבוסס על הנחה שגויה כי קביעת המין ביונקים היה כמו אצל זבוב הפירות דרוזופילה. הפתולוג והגנטיקאי ברנרד לנוקס, היועץ הבכיר למונחים רפואיים ב-"המילון האנגלי של אוקספורד", הציע את המונח "תסמונת ה-X המשולש".
ראו גם

טריזומיה
גנטיקה
כרומוזום
הערות שוליים

1 2 3 4  "triple X syndrome". GHR. ביוני 2014. נבדק ב-26 בספטמבר 2016. {{cite web}}:  (עזרה)
1 2 3 4 5  Tartaglia, NR; Howell, S; Sutherland, A; Wilson, R; Wilson, L (11 במאי 2010). "A review of trisomy X (47,XXX)". Orphanet journal of rare diseases. 5: 8. doi:10.1186/1750-1172-5-8. PMC 2883963. PMID 20459843. {{cite journal}}:  (עזרה)
1 2  "47 XXX syndrome". GARD. 16 במרץ 2016. נבדק ב-26 בספטמבר 2016. {{cite web}}:  (עזרה)
↑  Wright, David (2011). Downs: The history of a disability (באנגלית). OUP Oxford. p. 159. ISBN 9780191619786.
↑  http://www.mayoclinic.com/health/triple-x-syndrome/DS01090/DSECTION=symptoms
1 2 3 4 5 6 7  Otter, M; Schrander-Stumpel, CT; Curfs, LM (במרץ 2010). "Triple X syndrome: a review of the literature". European Journal of Human Genetics. 18 (3): 265–71. doi:10.1038/ejhg.2009.109. PMC 2987225. PMID 19568271. {{cite journal}}:  (עזרה)
↑  written by Connie T.R.M. Schrander-Stumpel, MD, PhD, Professor of Clinical Genetics, Academic Hospital Maastricht, Netherlands. http://www.triple-x-syndroom.nl/document31/patient+care+article+triplexsyndrome+or+trisomy+x
↑  National Library of Medicine (2007). "Genetics Home Reference: Triple X syndrome". נבדק ב-2007-03-22.
↑  Lennox, Bernard (2 בינואר 1960). "Use of the term 'superfemale'". Lancet. 275 (7114): 55. doi:10.1016/S0140-6736(60)92744-6. {{cite journal}}:  (עזרה)
בעיות בהתחלקות תאי הרבייה הזכריים (מיוזה) וכתוצאה מכך תא זכרי עם 2 כרומוזומי X.
בעיות בהתחלקות תאי הרבייה הנקביים (מיוזה) וכתוצאה מכך תא נקבי עם 3 כרומוזומי X.
תסמונת התינוק המנוער

| --- | --- |

 קישורים ומאגרי מידע
 MeSH:  D038642
 סיווגים
 ICD-10:  Y07.9, T74.1 
 
דימום מוחי עם שבר גולגולתי כתוצאה מפגיעת ראש של תסמונת התינוק המנוער
תסמונת התינוק המנוער (באנגלית: Abusive head trauma, או shaken baby syndrome) היא פגיעת ראש בילד, שנגרמת על ידי מישהו אחר. הסימפטומים עשויים להיות מובהקים ברמות שונות. לרוב אין סימני טראומה, שניתן להבחין בהם. סיבוכים של תסמונת זו עשויים להיות התקפים (אפיליפטיים), אובדן ראייה, שיתוק מוחין (באנגלית: "Cerebral palsy") ובעיות קוגניטיביות.
הגורם עשוי להיות קבלת מכה חזקה או ניעור חזק. לרוב מתרחשים מקרים כאלו כאשר המטפל בתינוק נהיה מתוסכל מהבכי של התינוק. האבחנה אינה פשוטה משום שהסימפטומים אינם ספציפיים. בדיקת CT של הראש מומלצת לרוב אם קיים חשש לתסמונת זו. תסמונת התינוק המנוער היא סוג של התעללות בילדים.
המונח "תסמונת התינוק המנוער" אינו מספיק רחב כי בעצם מדובר בפגיעת ראש מכוונת, לא בתאונה, אבל בלי להשליך על המכניזם שבה נפצע התינוק ונפגע. יש לכן להתייחס לשני גורמים נוספים נסיבתיים בראיות שיש להוסיף ולהתחשב בהם: (1) שהפציעות נגרמות באופן חוזר ונשנה על ידי מישהו אחד שמטפל בתינוק אך אין לכך עדים; (2) שאין התאמה בין ההיסטוריה של הפציעה כפי שסופרה לבין חומרת הפציעות.
הדרכת הורים טריים נראית יעילה בהפחתת היארעות התסמונת. תסמונת זו מוערכת להתרחש בין 3–4 ל-10,000 תינוקות בשנה. התסמונת נפוצה יותר בתינוקות בני פחות מחמש. הסיכוי למוות הוא כ־25%. האבחנה עלולה להביא להשלכות משפטיות עבור ההורים.
סימנים וסימפטומים

פציעות אופייניות כוללות דימומים מרשתית העין, שברים מרובים של עצמות ארוכות, ודימום תת-קשתי (סוג של דימום מוחי). סימנים אלו הפכו עם השנים למזוהים כסימני התעללות בילדים. גורמים רפואיים חושדים מיד בניעור התינוק כסיבה להופעת סימנים ופציעות אלו.
דימומים מרשתית העין מתרחשים בכ־85% מהמקרים. ישנו סוג מסוים של דימום מהרשתית שמעיד לרוב על מצב התסמונת המנוער.
שברים בעמוד השדרה, עצמות ארוכות וצלעות גם עלולים להיות מזוהים עם תסמונת זו.
לאחר הטראומה ניתן להבחין לרוב אצל התינוק בחוסר סבלנות, שינויים בדפוסי האכילה, תשישות, התקפים, מרפסים מתוחים (החלק הרך בראשו של התינוק), ממדי ראש גדולים מהרגיל, נשימה לא תקינה ואישונים מורחבים.
גורמי סיכון

מטפלים שנמצאים במצוקה כלשהי או לחץ נפשי מסיבות שונות עלולים לנהוג באימפולסיביות ובאלימות כלפי התינוק. מוערך שבין 33-40% מהמקרים בהם מאובחנת תסמונת זו, הם מקרים בהם התרחשה התעללות בתינוק שגרמה לפציעה כבר קודם לכן. למשל, במקרים רבים נמצא דימום מוחי כראייה לכך.
מנגנון המחלה

תופעות הנגרמות כתוצאה מתסמונת זו הן פציעה אקסונלית דיפוזית (אנ'), היפוקסיה ובצקת המוח. נפיחות במוח כתוצאה מבצקת למשל, עלולה ליצור לחץ גולגולתי ולפגוע ברקמות מוח עדינות.
ניעור טראומתי של התינוק מתרחש כאשר ראשו של התינוק מטולטל קדימה ואחורה. ב-1971, עלתה תאוריה לפיה ניעור תינוק עלולה לגרום להופעת דימום מוחי, בהיעדר סימנים נראים של פציעה של הגולגולת. ב-1972 הועלתה השערה נוספת לפיה ניעור התינוק עלול לגרום גם לדימומים ברשתית. עם זאת ב-1987 פורסם מחקר שסתר את התאוריות הללו בטענה שהכוח המופעל על התינוק אינו מספיק חזק על מנת לגרום לנזקים אלו.
מנגנון המחלה > הכוח המופעל לגרימת התסמונת

קיימת הסכמה רחבה על כך שניעור התינוק הוא מסוכן ועלול להיות קטלני. עם זאת, הדעות חלוקות בנוגע לכמות הכוח הנדרשת על מנת ליצור נזק מוחי האופייני לתסמונת זו.
על פי ניתוח ביו-מכני שפורסם ב-2005 ניעור חזק של התינוק עלול להביא פציעתו ואפילו למותו, זאת מפני שהאזור הצווארי של עמוד השדרה ייפצע באופן חמור.
פציעה כזו עלולה להתרחש גם ברמות מאוד נמוכות של מהירות ותאוצה של הניעור.
אבחנה

האבחנה עלולה להיות קשה משום שהסימפטומים עלולים להיות לא ספציפיים. סריקת CT של הראש מומלצת לרוב אם קיים חשש לתסמונת זו.
תסמונת התינוק המנוער הייתה מזוהה בעבר עם נוכחותם של שלושה סימפטומים: דימום תת-קשיתי (סוג של דימום מוחי), דימום רשתית העין ובצקת המוח או אנצפלופתיה (באנגלית: Encephalopathy). שלישייה זו שימשה באופן שנוי במחלוקת לזיהוי התעללות בתינוק כתוצאה מניעור אלים.
מניעה

התערבות של אחיות או גורמים מוסמכים לצורך הגברת המודעות לתסמונת התינוק המנוער היא חיונית. ניתן להקנות להורים החדשים כלים להתמודדות עם בכי של התינוק הן מבחינת כיצד להרגיעו והן מבחינת התמודדות נפשית של ההורה. ייתכן כי החלת צעדים אלו תביא להפחתה בשיעורי הופעת התסמונת.
בשנת 2015 הוקם בישראל המיזם "בידיים שלך" למניעת טלטול תינוקות. המיזם הוא איחוד של שתי תוכניות בתחום מניעת טלטול תינוקות - "טלטולא", תוכנית למניעת טלטול תינוקות מיסודה של המועצה לשלום הילד ו-"Purple", תוכנית הסברה בנושא בכי של תינוקות ומניעת טלטול תינוקות המופעלת על ידי מכון חרוב וקרן שוסטרמן.
טיפול ופרוגנוזה

הטיפול כולל מעקב אחר הלחץ התוך-גולגולתי, ניקוז נוזל עודף מחדרי המוח וניקוז קרישי דם במקרה של דימום מוחי.
הפרוגנוזה תלויה במידת החומרה ועשויה להשתנות מהחלמה מלאה, עד לנכות חמורה ואף מוות. שליש מהלוקים בתסמונת נפטרים, שליש שורדים עם פגיעות מוחיות קשות ושליש בלבד שורדים ללא פגיעה משמעותית. הלקויות הנפוצות ביותר כתוצאה מתסמונת זו הן: לקויות למידה, התקפים, לקות בדיבור, הידרוצפלוס (באנגלית: Hydricephalus), שיתוק מוחין ולקויות ראייה.
אפידימיולגיה

ילדים קטנים נמצאים בסיכון גבוה במיוחד ללקות בתסמונת. התסמונת מתרחשת לרוב בילדים מתחת לגיל שנתיים אבל עשויה להתרחש בילדים עד גיל 5.
ראו גם

התעללות בילדים